الویداع دئمیرم ، گؤروشه جه ییک
الویداع دئمیرم ، گؤروشه جه ییک
ائندی گؤزوموزه حسرتین چنی هیجران یامان یئرده حاقلادی منی
بو کدر یاغیشلی آیریلیق گونو الویداع دئمیرم ، گؤروشه جه ییک
ایندی آغلاییریق بیز ایچین – ایچین سونو گله جک می بو غملی کؤچون
هله لیک دئییرم ، تسلّیی اوچون الویداع دئمیرم ، گؤروشه جه ییک
بو غمین الینده ، سولا بیلمه ریک بیر باشقا سئوگیله یانا بیلمه ریک
من سنسیز ، سن منسیز قالا بیلمریک الویداع دئمیرم ، گؤروشه جه ییک
گلدی بو آیریلیق درد ، قادا کیمی باتدیق غم گؤلونده بیر آدا کیمی
سون بیر نغمه کیمی ، سون نیدا کیمی الویداع دئمیرم ، گؤروشه جه ییک
قالاندیم محبّت اوجاغینا من نه دئییم سئوگینین بو چاغینا من
بو عیناد حسرتین آجیغینا من الویداع دئمیرم ، گؤروشه جه ییک
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab